पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना के संक्रमण के कारण इन दिनाें स्कूल बंद हैं। सरकारी स्कूलों में मध्यान्ह भाेजन पकाने के लिए उपयाेग हाेने वाली गैस टंकी, चूल्हा और कुकर का वर्तमान में उपयाेग काेराेना के संक्रमण की राेकथाम के लिए किया जा रहा है। इनकी मदद से गांवाें में लाेगाें काे भाप देने की शुरुआत की गई है। जिससे ग्रामीण सुरक्षित रहें। अभी तक 36 केंद्र बनाए जा चुके हैं। जहां संक्रमित ज्यादा हैं या रेड जाेन एरिया है, उस क्षेत्र काे इसके लिए प्राथमिकता में रखा गया है।
काेराेना के संक्रमण से बचाव के लिए डाॅक्टराें द्वारा नियमित रूप से सुबह-शाम भाप लेने की सलाह दी जा रही है। गांव में सामान्य ताैर पर अभी लाेग घराें में ही किसी बर्तन में पानी गर्म कर भाप ले रहे हैं। कई लाेग इसका सही तरीका भी नहीं जानते हैं या नहीं नियमित रूप से ऐसा नहीं कर रहे हैं। इसे देखते हुए सरकारी स्कूलों में एमडीएम पकाने के काम आने वाले सामान की मदद से सभी काे भाप देने का वैकल्पिक इंतजाम किया है।
स्कूल व आंगनबाड़ी के बर्तनों व अन्य सामान का उपयाेग करने पत्र जारी : राज्य समन्वयक, एमडीएम कार्यक्रम परिषद भोपाल ने पत्र जारी किया। इसमें कहा कि अभी स्कूल व आंगनबाड़ी बंद हैं। भाेजन पकाने के बर्तनों व अन्य सामान का उपयाेग भाप में किया जाए। पत्र में कहा कि ग्राम पंचायत या अन्य सरकारी भवन में भाप केंद्र शुरू किए जाएं। उन पंचायतों में प्राथमिकता से किए जाएं, जहां संक्रमित लाेग ज्यादा हैं या वे रेडजाेन में हैं। जनपद सीईओ, बीआरसी निगरानी कर जिला कंट्रोल रूम में जानकारी देंगे।
पंचायत स्तर पर राेज भाप दिलाने बना रहे केंद्र
पंचायत स्तर पर एमडीएम के लिए उपलब्ध चूल्हे, गैस, कुकर से सर्दी-खांसी संक्रमितों काे राेज भाप दिलाई जाएगी। हरदा विकासखंड में 7, टिमरनी में 21 व खिरकिया में 8 केंद्र शुरू किए हैं। अन्य जगह प्रक्रिया में है। इन केंद्रों पर सैनिटाइजर व हाथ धाेने की सुविधा रहेगी
आरके शर्मा, सीईओ, जिपं हरदा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn